Publication: Magyar Közlöny
Issue: MK-2001-111 (Year: 2001, Number: 111)
Era: 1990-2004
Section: szóló 1989. évi XXXII. törvény (a továbbiakban: Abtv.)
Paragraph Index: 986

39. §-a alapján, elbírálás céljából az Alkotmánybírósághoz terjesztette. A helyettes államtitkár szerint az ügyészi óvás sem eljárásjogi, sem anyagi jogi szempontból nem megalapozott. A vitatott állásfoglalások „közigazgatási szervek egymás közötti megkereséseire kialakított szakmai vélemények” és nem a Jat. szerinti jogi iránymutatások, így azokkal szemben az Ütv. 13/A. §-a szerinti óvás nem alkalmazható. A betegszabadság rendeltetésével pedig „az az értelmezés van összhangban, amelynek alapján a munkaszüneti nap a betegszabadság tartamát nem szakítja meg, hanem arra a betegszabadság idejére járó díjazás illeti meg a munkavállalót”. II. Az Alkotmánybíróság az ügyészi óvás elbírálása előtt a következőket állapította meg: Az Ütv. 13/A. § (1) bekezdése értelmében, ha az ügyész azt észleli, hogy az ügyészi törvényességi felügyeleti jogkörbe tartozó szerv által kibocsátott jogszabály vagy az állami III. rész HATÁROZATOK 2001/111. szám irányítás egyéb jogi eszköze az Alkotmánnyal, illetőleg magasabb szintű jogszabállyal ellentétes, ennek megszüntetése érdekében az azt kibocsátó szervhez óvást nyújthat be. Amennyiben az érintett szerv az óvással nem ért egyet, akkor köteles azt elbírálás végett az Alkotmánybíróság elé terjeszteni [Ütv. 13/A. § (3) bekezdés]. Az Alkotmánybíróság ügyészi óvást elbíráló eljárása formailag jogorvoslati eljárás. Az Alkotmánybíróság e hatáskörének gyakorlása során is „alkotmányos jogállásával és rendeltetésével összhangban” látja el feladatát (1220/H/1992. AB határozat, ABH 1992, 630., 631.), ezért az óvással támadott jogszabály, illetőleg állami irányítás egyéb jogi eszköze alkotmányossága és törvényessége kérdésében foglal állást. Az ügyészi óvás elbírálása során az Alkotmánybíróság — a lényeget tekintve — utólagos normakontrollt végez (Abtv. 39. §). Ebből következőleg az Alkotmánybíróság az ügyészi óvás elbírálása eredményeként megállapítja a jogszabály, illetőleg az állami irányítás egyéb jogi eszközének alkotmányellenességét és egészben vagy részben megsemmisíti azt (Abtv. 40. §). III. Az Alkotmánybíróság — hatáskörének megállapítása céljából — először az ügyészi óvással támadott minisztériumi iratok jogi jellegét, természetét tisztázta. Az Alkotmánybíróság több határozatában foglalkozott az állami irányítás egyéb jogi eszközének jellegével, jogforrástani sajátosságaival, normatív vagy egyedi tartalmával.

Source: https://magyarkozlony.hu/hivatalos-lapok/977dfefcf7af72712810a3f4d55a45f1a7596dbe/dokumentumok/682ec075f0c0f93c33d24fe2b8c7666c9d29b4d2/letoltes